
PARLAMENTUL ROMÂNIEI

CAMERA DEPUTAŢILOR

Comisia pentru Buget, Finanţe şi Bănci 
Bucureşti,  2.12.2014   

Nr. 4c-2/100
 Comisia pentru muncă şi

        protecţie socială

 Bucureşti,      2.12.2014   

 Nr. 4c-7/86






PLX 68/2014
BIROUL PERMANENT
AL

CAMEREI DEPUTAŢILOR
    Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.113/2013 privind unele măsuri bugetare şi pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului, trimisă spre dezbatere în fond Comisiei pentru buget, finanţe şi bănci şi Comisiei pentru muncă şi protecţie socială cu adresa nr. PLx.68 din 24 februarie 2014, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.



PREŞEDINTE,





  PREŞEDINTE,
                   Viorel ŞTEFAN





Florin IORDACHE

PLX 68/2014
RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.113/2013 privind unele măsuri bugetare şi pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului
    În conformitate cu prevederile art.95 şi 115 din Regulamentul Camerei Deputaţilor, Comisia pentru buget, finanţe şi bănci şi Comisia pentru muncă şi protecţie socială au fost sesizate, cu dezbaterea pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.113/2013 privind unele măsuri bugetare şi pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului, cu adresa  nr. PLx 68/2014 din 24 februarie 2014.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 18 februarie 2014.
     La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.1521/19.12.2013)

· avizul favorabil al Comisiei juridice, de disciplină şi imunităţi 
(nr.4c-11/165/24.02.2014)

· avizul favorabil al Comisiei pentru administraţie publică şi amenajarea teritoriului (nr.4c-6/53/11.03.2014)

· avizul favorabil al Comisiei pentru apărare, ordine publică şi siguranţă naţională (nr.4c-12/47/25.02.2014)

· avizul favorabil al Comisiei pentru industrii şi servicii 
(nr.4c-3/52/05.03.2014).


     Proiectul de lege supus dezbaterii are ca obiect de reglementare adoptarea unor măsuri bugetare, în scopul diminuării eforturilor financiare mari pentru producătorii de energie termică şi electrică pentru achiziţionarea combustibilului, alocarea unor sume din fondul de rezervă bugetară la dispoziţia Guvernului ordonatorilor principali de credite ai bugetului de stat, în vederea respectării angajamentelor asumate prin acorduri internaţionale, precum şi modificarea şi completarea OUG nr. 99/2006 privind instituţiile de credit şi adecvarea capitalului ca urmare a intrării în vigoare la 1 ianuarie 2014 a cadrului normativ adoptat la nivelul Uniunii Europene.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

    Conform art.61 şi art.63, iniţiativa legislativă a fost dezbătută în şedinţe separate.

Membrii Comisiei pentru muncă şi protecţie socială au examinat proiectul de Lege în şedinţa din 18 martie 2014. 

Membrii Comisiei pentru buget, finanţe şi bănci au examinat iniţiativa legislativă în şedinţa din 25 noiembrie 2014. La lucrările Comisiei și-au înregistrat prezența un număr de 31 deputați, din totalul de 34 de membri .
La dezbaterea acestei iniţiative legislative au fost prezente, în calitate de invitaţi, următoarele persoane:
· domnul Mihai Albulescu – Secretar de Stat, Ministerul Economiei

· doamna Ileana Ciutan – Preşedinte, Casa Naţională de Pensii Publice

· doamna Georgeta Jugănaru – Director, Ministerul Muncii, Familiei, Protecţiei Sociale şi Persoanelor Vârstnice

· doamna Irina Alexe – Chestor de poliţie, secretar general adjunct, Ministerul de Interne
· domnul Dan Manolescu - Secretar de Stat, Ministerul Finanţelor Publice

· doamna Veronica Răducănescu - Director, Banca Naţională a României

     În urma examinării inițiativei legislative şi a opiniilor exprimate, deputații prezenți la lucrări, au hotărât cu majoritate de voturi, să supună plenului Camerei Deputaţilor spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.113/2013 privind unele măsuri bugetare şi pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului, cu amendamentele admise prezentate în Anexă.
În raport cu obiectul şi conţinutul său, proiectul de lege face parte din categoria legilor ordinare.



PREŞEDINTE,





  PREŞEDINTE,
                   Viorel ŞTEFAN





Florin IORDACHE



SECRETAR,





     SECRETAR,


      Mihai Aurel DONŢU
 



    Mihăiţă GĂINĂ
Şef serviciu,









Consilier parlamentar,
Giorgiana Ene









Elena Anghel
Expert parlamentar
Florentina Rădoi
ANEXA

AMENDAMENTE 

la proiectului de Lege pentru aprobarea Ordonanţei de urgenţă a Guvernului nr.113/2013 privind unele măsuri bugetare şi pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului

	Nr. Crt.
	Ordonanța de urgență a Guvernului nr.113/2014
	Text Senat
	Amendamente propuse
	Observaţii/Motivaţii

	1. 
	
	Articol unic.- Se aprobă Ordonanţa de urgenţă a Guvernului nr.113 din 18 decembrie 2013 privind unele măsuri bugetare şi pentru modificarea  şi  completarea  Ordonanţei  de  urgenţă  a   Guvernului nr.99/2006 privind  instituţiile  de credit  şi   adecvarea  capitalului, publicată  în  Monitorul  Oficial  al  României,  Partea I,   nr.830    din 23 decembrie 2013, cu următoarele modificări  şi completări:
	NEMODIFICAT
	

	2. 
	4. După articolul 4 se introduce un nou articol, art. 41 cu următorul cuprins:

„Art. 41 - (1) Autoritatea de Supraveghere Financiară este autoritatea competentă cu privire la reglementarea şi supravegherea prudenţială a societăţilor de servicii de investiţii financiare, potrivit prevederilor prezentei ordonanţe de urgenţă şi ale Regulamentului (UE) nr. 575/2013.
(2) Autoritatea de Supraveghere Financiară monitorizează activităţile societăţilor de servicii de investiţii financiare, precum şi, în cazul în care este autoritate responsabilă cu supravegherea pe bază consolidată, activităţile societăţilor financiare holding şi ale societăţilor financiare holding mixte, pentru prevederile aplicabile acestora, în scopul evaluării conformării la cerinţele prudenţiale prevăzute de prezenta ordonanţă de urgenţă, de Regulamentul (UE) nr. 575/2013 şi de reglementările emise în aplicarea acestora.

	1. La articolul VIII punctul 4 articolul 41, după alineatul (2) se introduce un nou alineat, alin.(21), cu următorul cuprins:

"(21) În exercitarea compentenţelor sale prevăzute de lege, Autoritatea de Supraveghere Financiară colectează şi procesează orice date şi informaţii relevante, inclusiv de natura datelor cu caracter personal, necesare pentru evaluarea conformării societăţilor de servicii de investiţii financiare, precum şi, în cazul în care este autoritate responsabilă cu supravegherea pe bază consolidată a societăţilor financiare holding şi a societăţilor financiare holding mixte, la cerinţele prudenţiale prevăzute de prezenta ordonanţă de urgenţă, de Regulamentul (UE) nr.575/2013 şi de reglementările emise în aplicarea acestora, şi pentru investigarea posibilelor încălcări ale acestor cerinţe."

	NEMODIFICAT
	

	3. 
	-----
	2. La articolul VIII, după punctul 65 se introduce un nou punct, pct.651, cu următorul cuprins:

„651. La articolul 107, după alineatul (2) se introduce un nou alineat, alin.(2l), cu următorul cuprins:

„(21 ) In cazul unei instituţii de credit administrate în sistem unitar, preşedintele consiliului de administraţie nu trebuie să exercite simultan şi funcţia de director general în cadrul aceleiaşi instituţii de credit. In mod excepţional, cu aprobarea Băncii Naţionale a României, acest cumul de funcţii poate fi exercitat în cazuri bine justificaTe de către instituţia de credit.”

	NEMODIFICAT
	

	4. 
	67. La articolul 108, alineatele (1) si (4) se modifica si vor avea urmatorul cuprins:

Articolul 108

(1) Membrii consiliului de administratie si directorii sau, dupa caz, membrii consiliului de supraveghere si ai directoratului unei institutii de credit, precum si persoanele desemnate sa asigure conducerea structurilor care privesc activitatile de administrare si control al riscurilor, audit intern, conformitate, trezorerie, creditare, precum si orice alte activitati care pot expune institutia de credit unor riscuri semnificative trebuie sa dispuna in orice moment de o buna reputatie, de cunostinte, aptitudini si experienta adecvata naturii, extinderii si complexitatii activitatii institutiei de credit si responsabilitatilor incredintatesi trebuie sa isi desfasoare activitatea in conformitate cu regulile unei practice bancare prudente si sanatoase. Componenta respectivelor organe ale institutiei de credit trebuie sa reflecte in ansamblu o gama suficient de larga de experiente profesionale relevante.


	-----
	3. La articolul VIII  punctul 67, articolul 108, alineatul (1) se modifica si va avea urmatorul cuprins:

(1) Fiecare dintre membrii consiliului de administratie si directorii sau, dupa caz, membrii consiliului de supraveghere si ai directoratului unei institutii de credit, precum si persoanele desemnate sa asigure conducerea structurilor care privesc activitatile de administrare si control al riscurilor, audit intern, juridice,  conformitate, trezorerie, creditare,  precum si orice alte activitati care pot expune institutia de credit unor riscuri semnificative trebuie sa dispuna in orice moment de o buna reputatie, de cunostinte, aptitudini si experienta adecvate naturii, extinderii si complexitatii activitatii institutiei de credit si responsabilitatilor incredintate si trebuie sa isi desfasoare activitatea in conformitate cu regulile unei practice bancare prudente si sanatoase. Componenta respectivelor organe ale institutiei de credit trebuie sa reflecte in ansamblu o gama suficient de larga de experiente profesionale relevante.


	Pentru a incuraja opiniile independente si contestarea critica, precum si pentru a asigura protectia adecvata a drepturilor deponentilor, componenta respectivelor organe ale institutiei de credit ar trebui sa fie suficient de diversificata in ceea ce priveste varsta, sexul, reprezentarea geografica, educatia si experienta profesionala, pentru a reuni opinii si tipuri de experienta variate. In acest scop, cel putin unul dintre membrii neexecutivi ai consiliului de administratie sau, dupa caz, ai consiliului de supraveghere al unei institutii de credit trebuie sa reprezinte interesele deponentilor. De asemenea, unul sau mai multi reprezentanti ai structurilor de reprezentare ale salariatilor (ai sindicatelor acestora) trebuie sa faca parte dintre membrii nexecutivi ai consiliului de administratie sau ai consiliului de supraveghere. Reprezentantii deponentilor trebuie sa nu fie angajati in sistemul financiar-bancar si sa detina cunostintele si experienta profesionala relevanta pentru a ocupa o asemenea pozitie.



	5. 
	69. După articolul 108 se introduce un nou articol, art. 1081, cu următorul cuprins:
„Art. 1081 - (1) Membrii consiliului de administraţie şi directorii sau, după caz, membrii consiliului de supraveghere şi ai directoratului trebuie să aloce timp suficient pentru îndeplinirea atribuţiilor ce le revin.
(2) în aplicarea alin. (1), numărul mandatelor pe care o persoană le poate deţine, în acelaşi timp, se apreciază în funcţie de circumstanţele individuale, precum şi de natura, extinderea şi complexitatea activităţii instituţiei de credit.
Banca Naţională a României poate aproba deţinerea unui mandat suplimentar într-o funcţie neexecutivă de către persoanele prevăzute la alin.(l), luând în considerare complexitatea atribuţiilor conferite de toate mandatele deţinute, şi informează periodic Autoritatea Bancară Europeană în legătură cu astfel de aprobări."
	3. La  articolul  VIII  punctul 69  articolul 1081,  după alineatul (2) se introduc trei noi alineate, alin.(21)-(23) , cu următorul cuprins:

„(21)
În cazul instituţiilor de credit semnificative din perspectiva dimensiunii, a organizării interne şi a naturii, extinderii şi complexităţii activităţilor desfăşurate, cu excepţia cazului în care reprezintă statul, persoanele prevăzute la alin.(1), atunci când cumulează mai multe mandate, nu se pot afla în mai mult de una dintre următoarele situaţii:


a)
exercită un mandat într-o funcţie executivă, concomitent cu două mandate în funcţii neexecutive;


b)
exercită concomitent patru mandate în funcţii neexecutive.




 (22)
În scopul aplicării alin.(21), se consideră ca fiind un singur mandat:


a)
mandatele în funcţii executive sau neexecutive deţinute în cadrul aceluiaşi grup;


b)
mandatele în funcţii executive sau neexecutive deţinute în cadrul instituţiilor de credit şi firmelor de investiţii care sunt membre ale aceleiaşi scheme de protecție instituţionale, dacă sunt îndeplinite condiţiile prevăzute la art.113 alin.(7) din Regulamentul (UE) nr.575/2013;


c)
mandatele în funcţii executive sau neexecutive deținute în cadrul entităţilor, financiare sau nefinanciare, în care instituţia de credit are o deţinere calificată.

(23)
Mandatele deţinute în organizaţii sau entități care nu urmăresc, în mod predominant, obiective comerciale, nu trebuie avute în vedere în sensul alin.(21).”


	NEMODIFICAT

DEVINE PUNCTUL 4
	

	6. 
	71. Articolele 117 şi 119 se abrogă


	-----
	5. La articolul VIII  după punctul punctul 71 se introduc două noi puncte, punctele 711 şi 712, cu următorul cuprins:

"711 -  După articolul 117, se introduce un nou articol, articolul 1172 , cu următorul cuprins:

           1172 - (1) Instituţiile de credit pot derula tranzacţii cu clienţii doar pe baze contractuale, acţionând într-o manieră prudentă şi cu respectarea legislaţiei specifice în domeniul protecţiei consumatorului.

(2) Documentele contractuale trebuie să fie redactate astfel încât să permită clienţilor înţelegerea tuturor termenilor şi condiţiilor contractuale, în special a prestaţiilor la care aceştia se obligă potrivit contractului încheiat. Instituţiile de credit nu pot pretinde clientului dobânzi, penalităţi, comisioane, ori alte costuri şi speze bancare, dacă plata acestora nu este stipulată în contract.

"712 - După articolul 119, se introduce un nou articol, articolul 1191, cu următorul cuprins: 

         1191 - Instituţiile de credit nu pot condiţiona acordarea de credite sau furnizarea altor produse/servicii clienţilor de vânzarea sau cumpărarea, acţiunilor sau a altor titluri de capital/instrumentelor financiare emise de instituţia de credit sau de o altă entitate aparţinând grupului din care face parte instituţia de credit ori de acceptarea de către client a unor alte produse/servicii oferite de instituţia de credit sau de o entitate aparţinând grupului acesteia, care nu au legătură cu operaţiunea de creditare sau cu produsul/serviciul solicitat.


	Abrogarea acestor articole nu are nicio legatura cu prevederile Directivei 36/2013/UE.

Articolul 117 contine prevederi de natura a obliga institutiile de credit sa isi desfasoare activitatea de o maniera prudenta si cu respectarea legislatiei din domeniul protectiei consumatorilor. De asemenea, articolul 119 interzice conditionarea vanzarii unui produs bancar de achizitia unui alt produs sau serviciu sau de vanzarea/cumpararea de actiuni ale institutiei de credit.

	7. 
	167. Articolul 226 se modifică şi va avea următorul cuprins:

„Art. 226 - (1) Banca Naţională a României dispune unei instituţii de credit, persoană juridică română, să întreprindă, într-un stadiu incipient, demersurile necesare pentru a remedia deficienţele în cazul în care aceasta se află în următoarele situaţii:
a) instituţia de credit nu respectă cerinţele prevăzute în prezenta ordonanţă de urgenţă, în Regulamentul (UE) nr. 575/2013 şi în reglementările emise în aplicarea acestora;
b) Banca Naţională a României dispune de indicii că în următoarele 12 luni este probabil ca instituţia de credit să nu se conformeze prevederilor prezentei ordonanţe de urgenţă, ale Regulamentului (UE) nr. 575/2013 şi ale reglementărilor emise în aplicarea acestora.
(2) în aplicarea prevederilor alin. (1), competenţele Băncii Naţionale a României le includ pe cele menţionate la art. 226 alin.(3) şi la art. 2261.
(3) Pentru scopurile art. 166, art. 166 alin. (3) - (4) şi art. 166 din prezenta ordonanţă de urgenţă, ale reglementărilor emise în aplicarea acesteia şi ale prevederilor Regulamentului (UE) nr. 575/2013, Banca Naţională a României poate să dispună, iară a se limita la acestea, următoarele măsuri:
a) să oblige instituţia de credit să dispună de fonduri proprii la un nivel mai mare decât cel al cerinţelor de fonduri proprii prevăzute la art. 126-126 , în Regulamentul (UE) nr. 575/2013, precum şi în reglementările emise în aplicarea acestora, pentru acoperirea riscurilor şi acelor elemente ale riscurilor neacoperite potrivit prevederilor art. 1 din Regulamentul (UE) nr. 575/2013;
b) să solicite instituţiei de credit îmbunătăţirea cadrului de administrare, a strategiilor, proceselor şi mecanismelor implementate în vedere respectării dispoziţiilor art. 24 şi 148;
c) să solicite instituţiei de credit să aplice o politică specifică de provizionare sau un tratament specific al activelor din perspectiva cerinţelor de fonduri proprii;
d) să restricţioneze sau să limiteze activitatea, operaţiunile sau reţeaua instituţiei de credit, inclusiv prin retragerea aprobării acordate pentru înfiinţarea sucursalelor din străinătate;
e) să solicite instituţiei de credit reducerea riscurilor aferente operaţiunilor, produselor şi/sau sistemelor acesteia;
f) să dispună instituţiei de credit limitarea componentei variabile a remuneraţiei la un procentaj din veniturile totale nete, dacă nivelul acesteia nu este în concordanţă cu menţinerea unei baze de capital sănătoase;
g) să dispună instituţiei de credit să utilizeze profiturile nete pentru întărirea fondurilor proprii;
h) să dispună instituţiei de credit înlocuirea persoanelor desemnate să asigure conducerea sucursalelor instituţiei de credit;
i) să instituie supravegherea specială;
j) să limiteze deţinerile calificate în entităţi financiare sau nefinanciare, situaţie în care instituţia de credit este obligată la înstrăinarea acestora;

k) să dispună instituţiei de credit prezentarea unui plan de restabilire a conformităţii cu cerinţele de supraveghere prevăzute de prezenta ordonanţă de urgenţă, de Regulamentul (UE) nr. 575/2013, precum şi de reglementările emise în aplicarea acestora, care să detalieze demersurile şi acţiunile ce vor fi întreprinse în acest sens şi care să stabilească termenul de implementare a respectivelor demersuri şi acţiuni, precum şi îmbunătăţirile ulterioare aduse planului de restabilire, în ceea ce priveşte sfera de aplicare şi termenul de implementare;

......................
	4. La articolul VIII  punctul 167 articolul 226, alin. (3) litera d) se modifică şi va avea următorul cuprins:

"d)
să restricţioneze sau să limiteze activitatea, operaţiunile sau reţeaua instituţiei de credit, inclusiv prin retragerea aprobării acordate pentru înfiinţarea sucursalelor din străinătate, sau să solicite încetarea activităţilor care implică riscuri excesive la adresa solidităţii instituției de credit;”

5.
La articolul VIII  punctul 167  articolul 226 alineatul (3), după litera k) se introduce un nouă literă, lit.k1), cu următorul cuprins:

„k1)
să limiteze sau să interzică distribuirea de către instituţia de credit a profitului din elemente distribuibile definite la art.4 alin.(1) pct.128 din Regulamentul (UE) nr.575/2013, către acţionarii sau membrii acesteia, şi/sau plata de dobândă către deţinătorii de instrumente de capital de nivel 1 suplimentar, dacă interdicţia nu reprezintă caz de nerambursare pentru instituţia de credit;”



	NEMODIFICAT

DEVINE PUNCTUL 6

NEMODIFICAT

DEVINE PUNCTUL 7
	

	8. 
	169. Articolul 228 se modifică şi va avea următorul cuprins:

„Art. 228 - (1) Banca Naţională a României poate aplica sancţiunile prevăzute la art. 229 alin. (1) şi măsurile sancţionatorii prevăzute la art. 229 alin. (2) lit. a) şi b) în cazurile în care constată că o instituţie de credit persoană juridică română, şi/sau oricare dintre persoanele prevăzute la art. 108 alin. (1) sau persoanele desemnate să asigure conducerea sucursalelor instituţiei de credit se fac vinovate de următoarele fapte:

..................

	---------
	8.  La articolul VIII  punctul 169, articolul 228, partea introductivă a alineatului (1) se modifică şi va avea următorul cuprins:

"Art.228 -(1) Banca Naţională a României are competenţa aplicării  sanctiunilor prevazute la art. 229 alin. (1) şi măsurile sancţionatorii prevăzute la art. 229 alin. (2) lit. a) si b) în toate cazurile în care constată că o instituţie de credit persoană juridică română şi/sau oricare dintre persoanele prevăzute la art. 108 alin. (1) sau persoanele desemnate să asigure conducerea sucursalelor instituţiei de credit se fac vinovate de următoarele fapte:"

	Filosofia Directivei vizeaza inasprirea severa a regimului sanctionator in cazul institutiilor de credit, sanctiunile aplicate putand ajunge pana la 10% din cifra de afaceri a acestora.

In acest context, trebuie intarita si exprimarea referitoare sanctiunile aplicate de BNR, care nu trebuie sa aiba doar dreptul, ci si obligatia de a aplica sanctiunile prevazute de lege, in toate cazurile, fara nicio exceptie.

	9. 
	171. Dupa articolul 229 se introduce un nou articol, articolul 2291, cu urmatorul cuprins:

„Art. 2291 - Banca Naţională a României poate aplica sancţiunile prevăzute la art. 229 alin. (1) şi măsurile sancţionatorii prevăzute la art. 229 alin. (2) lit. a) şi c) în cazurile în care constată că o persoană fizică sau juridică, o instituţie de credit, persoană juridică română, şi/sau oricare dintre persoanele prevăzute la art. 108 alin. (1) sau persoanele desemnate să asigure conducerea sucursalelor instituţiei de credit se fac vinovate de următoarele fapte:

......................


	------
	9. La articolul VIII  punctul 171, partea introductivă a art. 2291 se modifică si va avea următorul cuprins: 
„Art. 2291 - Banca Naţională a României aplică sancţiunile prevăzute la art. 229 alin. (1) şi măsurile sancţionatorii prevăzute la art. 229 alin. (2) lit. a) şi c) în cazurile în care constată că o persoană fizică sau juridică, o instituţie de credit, persoană juridică română, şi/sau oricare dintre persoanele prevăzute la art. 108 alin. (1) sau persoanele desemnate să asigure conducerea sucursalelor instituţiei de credit se fac vinovate de următoarele fapte:

	Filosofia Directivei vizeaza inasprirea severa a regimului sanctionator in cazul institutiilor de credit, sanctiunile aplicate putand ajunge pana la 10% din cifra de afaceri a acestora.

In acest context, trebuie intarita si exprimarea referitoare sanctiunile aplicate de BNR, care nu trebuie sa aiba doar dreptul, ci si obligatia de a aplica sanctiunile prevazute de lege, in toate cazurile, fara nicio exceptie.

	10. 
	170. Articolul 229 se modifică şi va avea următorul cuprins:
„Art. 229 - (1) Sancţiunile care pot fi aplicate potrivit prezentei ordonanţe de urgenţă sunt:
a) avertisment scris;
b) avertisment public prin care se indică persoana fizică, instituţia de credit, societatea financiară holding sau societatea financiară holding mixtă responsabilă şi fapta săvârşită;
c) amendă aplicabilă persoanei juridice, până la 10% din valoarea totală netă a cifrei de afaceri realizată în exerciţiul financiar precedent, care include venitul brut constând din dobânzile de încasat şi alte venituri similare, venituri din acţiuni şi alte titluri cu randament variabil sau fix, precum şi comisioanele sau taxele de încasat aşa cum sunt prevăzute la art. 316 din Regulamentul (UE) nr. 575/2013; în cazul în care persoana juridică are calitatea de filială a unei societăţi-mamă, venitul brut relevant este cel rezultat din situaţiile financiare consolidate ale societăţii-mamă de cel mai înalt rang, din exerciţiul financiar precedent;
d) amendă aplicabilă persoanei fizice, până la echivalentul în lei a 5 milioane de euro la cursul de schimb din 17 iulie 2013;
e) retragerea aprobării acordate persoanelor prevăzute la art. 108 alin.(l);
f) amendă până la de două ori valoarea beneficiului obţinut prin săvârşirea faptei, dacă acesta poate fi determinat;
(2) Măsurile sancţionatorii care pot fi aplicate potrivit prezentei ordonanţe de urgenţă
sunt:
a) ordin de încetare a conduitei ilicite a persoanei fizice sau j uridice şi de abţinere de la repetarea acesteia;
.............................
	6. La articolul VIII  punctul 170  articolul 229 alineatul (2), după litera a) se introduce un nouă literă, lit.a1), cu următorul cuprins:

    „a1)
interzicerea temporară
 a exercitării unor funcţii într-o instituţie de credit,  de către persoanele prevăzute la art.108 alin.(1) sau de către persoanele desemnate să asigure conducerea sucursalelor instituţiei de credit, responsabile de săvârşirea faptei;”

	11. 
	176. La articolul 233, alineatul (2) se modifică și va avea următorul cuprins: 

„Art. 233 - 
(2) Actele cu privire la o instituţie de credit, prin care sunt dispuse măsuri sau sunt aplicate sancţiuni şi măsuri sancţionatoare potrivit prezentei ordonanţe de urgenţă, se emit de către guvernatorul, prim-viceguvernatorul sau viceguvernatorii Băncii Naţionale a României, cu excepţia măsurii prevăzute la art. 226 alin. (3) lit. i), a sancţiunilor prevăzute la art. 229 alin. (1) lit. e) şi a măsurii sancţionatoare prevăzute la art. 229 alin. (2) lit. b), a căror aplicare este de competenţa consiliului de administraţie.” 

	---------
	11. La articolul VIII, punctul 176, alineatul (2) al art. 233, se modifică și va avea următorul cuprins:

« (2) Actele cu privire la o instituţie de credit, prin care sunt dispuse măsuri sau sunt aplicate sancţiuni şi măsuri sancţionatoare potrivit prezentului capitol, se emit de către guvernatorul, prim-viceguvernatorul sau viceguvernatorii Băncii Naţionale a României, cu excepţia instituirii supravegherii speciale, a retragerii aprobării acordate persoanelor prevăzute la art. 108 alin. (1), a retragerii autorizației instituției de credit și a suspendării exercitării dreptului de vot al acționarilor/membrilor instituției de credit, a căror aplicare este de competenţa consiliului de administraţie. »

	Amendamentul propus se referă la situațiile excepționale prevăzute la articolul mai sus-menționat și vizează ca și decizia privind aplicarea măsurii sancționatoare constând în suspendarea exercitării dreptului de vot al acționarilor/membrilor instituției de credit  (prevăzută la art. 229 alin. (2) lit. c), art. 2291, art. 230 alin. (1) și art. 2301 alin. (2) din OUG nr. 99/2006), să fie de competența  Consiliului de Administrație al BNR. 



	12. 
	183. Articolele 278 - 284 se modifică şi vor avea următorul cuprins:
„Art.278 -(1) Următoarele dispoziţii ale prezentei ordonanţe de urgenţă se aplică în
mod corespunzător societăţilor de servicii de investiţii financiare şi societăţilor de administrare a investiţiilor care au în obiectul de activitate administrarea portofoliilor individuale de investiţii în condiţiile prevăzute în articolele care urmează:
a) secţiunea a 2-a a Capitolului I din Titlul I, partea I;
b) art. 24 şi art. 241 Titlul I, Cap II, Secţiunea a 2-a, pct. 2.1
c) art. 106 din Titlul II, Cap. I
d) art. 121, secţiunile 1 - 8 şi art. 150 alin. (1) lit. b) şi c) din secţiunea a 9-a a Capitolului III din Titlul II, partea I
e) art. 1521, art.163-1691, art. 171, art. 173, art. 1732, art. 1734, art. 174 şi Capitolul II şi capitolul V din Titlul III, partea 1;
f) art. 210-211, art. 214- 229, art. 234-2342 din Titlul III, partea I.
(2) Autorităţii de Supraveghere Financiară îi sunt aplicabile în mod corespunzător dispoziţiile Capitolului VI din titlul III, partea I.
...............................
	7. La  articolul  VIII  punctul 183  articolul 278, după alineatul (2) se introduce un nou alineat, alin.(21), cu următorul cuprins:
„(21)
Autoritatea de Supraveghere Financiară stabileşte prin reglementări atribuţiile consiliului de
administraţie şi ale directorilor sau, după caz, ale consiliului de supraveghere şi ale directoratului unei societăţi de servicii de investiţii financiare, în vederea respectării prevederilor prezentei ordonanţe de urgenţă, ale Regulamentului (UE) nr.575/2013, precum  şi ale reglementărilor emise în aplicarea acestora.”


	12. La  articolul  VIII  punctul 183  articolul 278, după alineatul (2) se introduce un nou alineat, alin.(3), cu următorul cuprins:
„(3)
Autoritatea de Supraveghere Financiară stabileşte prin reglementări atribuţiile consiliului de
administraţie şi ale directorilor sau, după caz, ale consiliului de supraveghere şi ale directoratului unei societăţi de servicii de investiţii financiare, în vederea respectării prevederilor prezentei ordonanţe de urgenţă, ale Regulamentului (UE) nr.575/2013, precum  şi ale reglementărilor emise în aplicarea acestora.”

	

	13. 
	Art. 406
(1)Fondurile şi instrumentele financiare ale participanţilor la sistemele de plăţi, constituite la dispoziţia agentului de decontare, în limitele solicitate prin regulile sistemului, în scopul garantării îndeplinirii obligaţiilor care decurg din calitatea de participant la sistem, nu pot face obiectul executării silite de către terţi şi nu pot fi grevate de alte garanţii reale ori sarcini de către participantul debitor.
(2)Fondurile şi instrumentele financiare prevăzute la alin. (1) sunt exceptate de la procedura înscrierii în Arhiva Electronică de Garanţii Reale Mobiliare.
(3)În cazul falimentului unui participant la sistemul de plăţi, fondurile şi instrumentele financiare prevăzute la alin. (1) sunt utilizate numai în scopul îndeplinirii obligaţiilor decurgând din ordinele de transfer irevocabile şi din poziţiile nete rezultate din compensare, care revin participantului până la data pronunţării, inclusiv, a hotărârii de deschidere a procedurii falimentului.
(4)În cazul încetării calităţii de participant la sistemul de plăţi, fondurile şi instrumentele financiare prevăzute la alin. (1) sunt utilizate numai în scopul îndeplinirii obligaţiilor decurgând din ordinele de transfer irevocabile şi din poziţiile nete rezultate din compensare, care revin participantului până la momentul încetării calităţii de participant.

	8. La articolul VIII, după punctul 193 se introduc două noi puncte, pct.1931 şi 1932, cu următorul cuprins:



„Art.1931.Articolul 406 va avea următorul cuprins:





Art.406.-(1) 
Fondurile şi instrumentele financiare ale participanţilor la sistemele de plăţi şi sistemele de decontare a instrumentelor financiare, constituite la dispoziţia agentului de decontare sau a operatorului de sistem, în conformitate cu regulile sistemului respectiv şi în limitele solicitate de acestea, în scopul garantării îndeplinirii obligaţiilor participantului la sistemul în cauză, nu pot face obiectul executării silite de către terţi şi nu pot fi grevate de alte garanţii reale ori sarcini de către participantul debitor. 

(2)
Fondurile şi instrumentele financiare prevăzute la alin.(1) sunt exceptate de la procedura înscrierii în Arhiva Electronică de Garanţii Reale Mobiliare.

(3)
În cazul insolvenţei unui participant la sistemul de plăţi, fondurile şi instrumentele financiare prevăzute la alin.(1) sunt utilizate în scopul îndeplinirii obligaţiilor decurgând din ordinele de transfer irevocabile şi din poziţiile nete rezultate din compensare, care revin participantului până la data pronunţării inclusiv, a hotărârii de deschidere a procedurii insolvenţei.

(4)
În cazul încetării calităţii de participant la sistemul de plăţi, fondurile şi instrumentele financiare prevăzute la alin.(1) sunt utilizate în scopul îndeplinirii obligaţiilor decurgând din ordinele de transfer irevocabile şi din poziţiile nete rezultate din compensare, care revin participantului până la momentul încetării calităţii de participant.

(5)
Fondurile şi instrumentele financiare existente în conturile participanţilor la sistemele de plăţi şi sistemele de decontare a instrumentelor financiare, care sunt destinate îndeplinirii obligațiilor participantului decurgând din ordinele de transfer irevocabile şi din poziţiile nete rezultate din compensare, nu pot face obiectul executării silite de către terţi, inclusiv prin măsuri asigurătorii sau executorii, decât după îndeplinirea obligațiilor anterior menţionate.

(6)
Instrumentele financiare înregistrate în conturile participanţilor la sistemele de decontare a instrumentelor financiare, conturi destinate exclusiv înregistrării deţinerilor clienţilor acestora, nu sunt afectate, în caz de insolvenţă a participantului, și nu pot face obiectul executării silite a participantului de către terţi, inclusiv prin măsuri asigurătorii sau executorii.”






(2)
Fondurile şi instrumentele financiare prevăzute la alin.(1) sunt exceptate de la procedura înscrierii în Arhiva Electronică de Garanţii Reale Mobiliare.



„Art.1932.- Articolul 410 va avea următorul cuprins:





Art.410.-
Desfăşurarea, fără drept, de activităţi dintre cele prevăzute la art.5 alin.(1), precum şi începerea desfăşurării activităţilor ca instituţie de credit, fără a obţine autorizaţia potrivit prevederilor art.10 alin.(1), constituie infracţiune şi se pedepseşte cu închisoare de la un an la 5 ani.”

	14. 
	------
	9.
După articolul IX se introduce un nou articol, art.IX1, cu următorul cuprins:



„Art.IX1.-
Instituţiile de credit trebuie să aplice prevederile referitoare la raportul între componentele fixă şi variabilă ale remuneraţiei totale statuate în reglementările emise în aplicarea Ordonanţei  de urgenţă a Guvernului nr.99/2006, cu modificările şi completările ulterioare, astfel cum a fost modificată şi completată prin prezenta ordonanţă de urgenţă, pentru remuneraţia acordată pentru serviciile prestate sau performanţele obţinute începând cu anul 2014, remuneraţie  datorată  în  temeiul unor contracte încheiate fie înainte de 1 ianuarie 2014, fie ulterior acestei date.”


	14. După articolul IX se introduce un nou articol, art.IX1, cu următorul cuprins:

„Art.IX1.-
Instituţiile de credit aplică prevederile referitoare la raportul între componentele fixă şi variabilă ale remuneraţiei totale statuate în reglementările emise în aplicarea Ordonanţei  de urgenţă a Guvernului nr.99/2006, cu modificările şi completările ulterioare, astfel cum a fost modificată şi completată prin prezenta lege, pentru remuneraţia acordată pentru serviciile prestate sau performanţele obţinute începând cu anul 2014, remuneraţie  datorată  în  temeiul unor contracte încheiate fie înainte de 1 ianuarie 2014, fie ulterior acestei date.”


	Tehnică legislativă

	15. 
	Art. XI - Prevederile art.VIII - X intră în vigoare la data de 1 ianuarie 2014, cu următoarele excepţii:
a) prevederile art. VIII pct. 3 referitor la modificarea art. 4 alin. (5), ale art. VIII pct. 4 referitor la modificarea art. 41 alin. (5), ale art. VIII pct. 38, 39, 41, 42, 46, 47, ale art. VIII pct. 49 referitor la modificarea art. 631 alin. (3), ale art. VIII pct. 55, ale art. VIII pct. 56 referitor la modificarea art. 85 alin. (I1), ale art. VIII pct. 59, 60, 97-100, 103, 142-
145, 147-149, intră în vigoare la data la care cerinţa de acoperire a necesarului de lichiditate devine aplicabilă în conformitate cu un act delegat adoptat de Comisie potrivit art. 151 din Directiva nr. 36/2013/UE ;
b) prevederile art. VIII pct. 83 intră în vigoare la data introducerii depline în Uniune a unor standarde minime obligatorii privind cerinţa de acoperire a necesarului de lichiditate, în conformitate cu art. 460 din Regulamentul (UE) nr. 575/2013;
c) prevederile art. VIII pct. 35, 40, 43, 51, 57, 96, 141 şi 150 intră în vigoare la data la care cerinţa de acoperire a necesarului de lichiditate devine aplicabilă în conformitate cu un act delegat adoptat de Comisie potrivit art. 151 din Directiva nr. 36/2013/UE;
---
	10. La articolul XI, după litera c) se introduce o nouă literă, lit.c1), cu următorul cuprins:

c1)
prevederile art.VIII pct.69 referitor la introducerea art.1081 alin.(21) intră în vigoare la data de 1 iulie 2014.”


	SE ELIMINĂ

SE ELIMINA


	Deoarece termenul prevăzut de Senat ca intrare în vigoare este depăşit, considerm necesară eliminarea acestui termen, urmând ca prevederile art.VIII pct.69 referitor la introducerea art.1081 alin.(21) să intre în vigoare la publicarea legii.

